cyanic-selkie/wikianc huggingface dataset:
Κλαρκ Γκρεγκ
Προσωπική ζωή
Ο Γκρεγκ γεννήθηκε στις 2 Απριλίου 1962 στην Βοστώνη, στην Μασαχουσέτη. Είναι ο γιος της Μέρι Λέιν (το γένος Σάιν) και του Ρόμπερτ Κλαρκ Γκρεγκ έναν επισκοπικό υπουργό και καθηγητή στο Πανεπιστήμιο Στάνφορντ. Ο Γκρεγκ είναι παντρεμένος από τις 21 Ιουλίου 2001 με την ηθοποιό Τζένιφερ Γκρέι. Το ζευγάρι έχει μια κόρη την Στέλλα, γεννημένη 3 Δεκεμβρίου 2001. Συμπρωταγωνίστησε με την Γκρέι στην τηλεταινία του Lifetime με τίτλο Ο Δρόμος για τα Χριστούγεννα και με τον πατέρα της στο Εμφράκτης.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης
Θρήνοι (βιβλίο)
μικρογραφία|[[Ρέμπραντ - Ο Ιερεμίας πενθεί για την καταστροφή της Ιερουσαλήμ.]] Το βιβλίο Θρήνοι (από το εβραϊκό Εϊχάχ (= Ω, πώς!) οφείλει τον τίτλο του στο περιεχόμενό του, που συνιστά μια συλλογή θρηνωδών ασμάτων για την καταστροφή της Ιερουσαλήμ το 586 π. Χ. Στην εβραϊκή Βίβλο ανήκει στα Κετουβείμ («Γραπτά»), μαζί με το Άσμα Ασμάτων, το Βιβλίο της Ρουθ, τον Εκκλησιαστή και το Βιβλίο της Εσθήρ, αν και δεν υπάρχει καθορισμένη σειρά στη χριστιανική Παλαιά Διαθήκη ακολουθεί το Βιβλίο του Ιερεμία, καθώς ο προφήτης Ιερεμίας είναι ο παραδοσιακός συγγραφέας του. Ωστόσο, σύμφωνα με τη σύγχρονη επιστήμη, ενώ η καταστροφή της Ιερουσαλήμ από τη Βαβυλώνα ξέσπασε το 586/7 π.Χ. αποτελεί το υπόβαθρο των ποιημάτων, πιθανώς δεν γράφτηκαν από τον Ιερεμία. Πιθανότατα, ένα από τα κεφάλαια του βιβλίου γράφτηκε από διαφορετικό ανώνυμο ποιητή και στη συνέχεια ενώθηκαν για να σχηματιστεί το βιβλίο.
Το βιβλίο είναι εν μέρει ένας παραδοσιακός «θρήνος της πόλης» που θρηνεί την εγκατάλειψη της Ιερουσαλήμ από τον Θεό, την καταστροφή της και την τελική επιστροφή της θεότητας, και εν μέρει ένα νεκρικό μοιρολόι στο οποίο ο πενθών θρηνεί και απευθύνεται στους νεκρούς. Ο τόνος είναι ζοφερός: ο Θεός δεν μιλάει, ο βαθμός του πόνου παρουσιάζεται ως συντριπτικός και οι προσδοκίες για μελλοντική λύτρωση είναι ελάχιστες. Παρ' όλα αυτά, ο συγγραφέας καθιστά επανειλημμένα σαφές ότι η πόλη (και ακόμη και ο ίδιος ο συγγραφέας) είχε αμαρτήσει κατάφορα εναντίον του Θεού, γεγονός στο οποίο ο Θεός απάντησε έντονα. Με τον τρόπο αυτό ο συγγραφέας δεν κατηγορεί τον Θεό, αλλά μάλλον τον παρουσιάζει ως δίκαιο, και μερικές φορές ακόμη και ως φιλεύσπλαχνο.
Εξωτερικοί σύνδεσμοι
Κατηγορία:Παλαιά Διαθήκη
Top Gear
Στις 25 Μαρτίου 2015, ο Τζέρεμι Κλάρκσον απολύθηκε από το BBC, ο οποίος ήταν ήδη σε διαθεσιμότητα από τις 10 Μαρτίου 2015, έπειτα από επεισόδιο που δημιουργήθηκε μεταξύ του Κλάρκσον και του Όισι Τάιμον, παραγωγού της εκπομπής. Έπειτα από την απόλυση του Κλάρκσον, οι άλλοι δύο συμπαρουσιαστές του Top Gear, Ρίτσαρντ Χάμοντ και Τζέιμς Μέι, καθώς και η παραγωγός Άντι Γουίλμαν, ανακοίνωσαν ότι επρόκειτο να παραιτηθούν για χάρη του Κλάρσκον. Επίσης, ο εξοπλισμός της εκπομπής μεταφέρθηκε από το στούντιο και τα εναπομείναντα δύο επεισοδία τού 22ου κύκλου αναμένεται να προβληθούν το 2016. Έπειτα από λίγο καιρό ο Ρίτσαρντ Χάμοντ ανακοίνωσε την αποχώρησή του από την εκπομπή.
Στις 16 Ιουνίου του 2015, το BBC ανακοίνωσε ότι ο Κρις Ίβανς θα είναι ο νέος κεντρικός παρουσιαστής του Top Gear και ότι σε λίγο καιρό θα γίνουν οντισιόν για την επιλογή των συμπαρουσιαστών.
Εξωτερικοί σύνδεσμοι
Κατηγορία:Τηλεοπτικά προγράμματα του BBC
Αριστείδης Παππάς
Ο Αριστείδης Παππάς ή "Πωπ" (Θεσσαλία, ;, Κωνσταντινούπολη, 1821) ήταν Έλληνας φιλόλογος, μέλος της Φιλικής Εταιρίας. Συνελήφθη καθώς είχε μαζί του επιστολές του Αλέξανδρου Υψηλάντη προς τους Σέρβους και εκτελέστηκε στην Κωνσταντινούπολη λίγο μετά την έναρξη της Επανάστασης το 1821.
Βιογραφικό
Προέρχονταν από την Θεσσαλία και έγινε μέλος της Φιλικής Εταιρίας το 1818 ενώ βρισκόταν στην Ιταλία. Στη συνέχεια μετέβη στην Κέρκυρα και ξεκίνησε να στρατολογεί διάφορους Έλληνες στην Εταιρία, μεταξύ των οποίων και τον αδελφό του Ιωάννη Καποδίστρια, Βιάρο. Με τον μετέπειτα κυβερνήτη ο Αριστείδης Παππάς συναντήθηκε πρώτη φορά την άνοιξη του 1819 στην Κέρκυρα και έλαβε μια συστατική επιστολή του για τον απεσταλμένο της Ρωσίας στην Πόλη, Γ.Α. Στρόγκανοφ, προκειμένου να του επιτραπεί να μεταβεί στην |Οδησσό και στη Μόσχα για να συγκεντρώσει χρήματα από Έλληνες που ζούσαν εκεί. Το φθινόπωρο της ίδιας χρονιάς ο Παππάς έφτασε στην Κωνσταντινούπολη και συνάντησε το Ρώσο απεσταλμένο αφού προηγουμένως είχε περάσει από τη Ζάκυνθο, την Πάτρα, τη Χίο τη Σάμο και τη Σμύρνη και είχε στρατολογήσει νέα μέλη στη Φιλική Εταιρία. Πιθανόν προς το τέλος Μαρτίου του 1820, και αφού είχε λάβει όλα τα απαραίτητα έγγραφα, ο Παππάς έφυγε από την Κωνσταντινούπολη και τον Ιούλιο της ίδιας χρονιάς έφτασε στο Κισινάου. Εκεί, σύμφωνα με την αναφορά του διοικητή της Βεσσαραβίας,Ι.Ν.Ινζόφ προς τον Υπουργό των Εσωτερικών Β.Π.Κοτσούμπεη, ο Παππάς ζήτησε διαβατήριο προκειμένου να μεταβεί στο Κίεβο. Την ίδια περίοδο στο Κισινάου βρισκόταν ο Χριστόφορος Περραιβός, ο οποίος ήθελε να συναντηθεί με τον Καποδίστρια για να τον ενημερώσει για την αποστολή του στην Μάνη. Όμως ο Καποδίστριας είχε φύγει από την Πετρούπολη μαζί με τον τσάρο Αλέξανδρο τον Α' για το Τροπάου, και επειδή ο Περραιβός φοβήθηκε ότι αν τον ακολουθούσε θα κινούσε υποψίες, την αποστολή ανέλαβε ο Παππάς που συνάντησε τον Καποδίστρια στη Βαρσοβία στις 13(25) Αυγούστου του 1820. Προς το τέλος της ίδιας χρονιάς επέστρεψε στο Κισινάου.
Στα μέσα του Ιανουαρίου του 1821 ο Αριστείδης Παππάς έφυγε από την πόλη της Μολδαβίας προκειμένου όπως έγραφε το διαβατήριο του να μεταβεί στην πατρίδα του μέσω Αυστρίας. Στην πραγματικότητα κατευθύνθηκε στη Σερβία, μέσω της Βλαχίας, έχοντας μαζί του το σχέδιο επιθετικής και αμυντικής συνεργασίας Ελλήνων και Σέρβων του Αλέξανδρου Υψηλάντη καθώς και επιστολή του τελευταίου προς τον Μίλος Ομπρένοβιτς. Συνελήφθη όμως καθώς διέσχιζε το Δούναβη, στάλθηκε στην Κωνσταντινούπολη και εκτελέστηκε δύο μήνες αργότερα. Πάντως έχουν διατυπωθεί και άλλες δύο εκδοχές για το θάνατό του: η πρώτη είναι ότι αυτοκτόνησε αμέσως μετά τη σύλληψη του και η δεύτερη ότι απαγχονίστηκε με διαταγή του πασά του Βιντίν.
Πηγές
Κατηγορία:Έλληνες μέλη της Φιλικής Εταιρείας
Μαϊντούγκουρι
Το Μαϊντούγκουρι (Maiduguri, ) είναι η πρωτεύουσα και η μεγαλύτερη πόλη της Πολιτείας Μπόρνο στη βορειοανατολική Νιγηρία. Η πόλη βρίσκεται κατά μήκος του ποταμού Νγκάντα που εκβάλει στους βάλτους Φίρκι (Firki) στις περιοχές γύρω από τη λίμνη Τσαντ. Το Μαϊντούγκουρι ιδρύθηκε το 1907 ως στρατιωτικό φυλάκιο από τους Βρετανούς και έκτοτε έχει αναπτυχθεί ραγδαία με πληθυσμό άνω του ενός εκατομμυρίου έως το 2007.
Πρώιμη περίοδος
Η περιοχή ήταν για αιώνες το σπίτι της Αυτοκρατορίας Κάνεμ-Μπόρνου. Το Μαϊντούγκουρι αποτελείται στην πραγματικότητα από δύο πόλεις: τη Γιέρβα στα δυτικά και το Παλαιό Μαϊντούγκουρι στα ανατολικά.
Η Γιέρβα ιδρύθηκε το 1907 από τον Αμπουμπακάρ Γκαρμπάι του Μπόρνο ως πρωτεύουσα του Βασιλείου του Μπόρνου. Στην τοποθεσία αυτή υπήρχε ένα μικρό χωριό γνωστό ως Κάλβα. Σε αυτό οφείλετε η μεταφορά της πρωτεύουσας των Κανούρι από την Κουκάβα.
Το Παλαιό Μαϊντούγκουρι επιλέχθηκε από τους Βρετανούς ως στρατιωτικό αρχηγείο το 1908, αντικαθιστώντας το Μαφόνι. Την ίδια χρονιά το Παλαιό Μαϊντούγκουρι έγινε η έδρα του Βρετανού επιτρόπου που μέχρι τότε κατοικούσε στο Βρετανικό Μπόρνου.
Το 1957, η ονομασία Γιέρβα αναφερόταν στο αστικό κέντρο, ενώ η ονομασία Μαϊντούγκουρι αφορούσε επίσημα το όνομα της γύρω αγροτικής περιοχής.
Το 1964, έφτασε εκεί ο σιδηρόδρομος, καθιστόντας το σημαντικό εμπορικό κέντρο της περιοχής.
Το Μαϊντούγκουρι είναι μια από τις δεκαέξι περιοχές τοπικής αυτοδιοίκησης που αποτελούν το Εμιράτο του Μπόρνο, μια παραδοσιακή πολιτεία που βρίσκεται στην Πολιτεία Μπόρνο στη Νιγηρία.
Ισλαμική βία
Από τα μέσα της δεκαετίας του 1960, το Μαϊντούγκουρι βίωσε ξεσπάσματα μεγάλων διαθρησκευτικών ταραχών. Μέλη θρησκευτικών αιρέσεων πρωταγωνίστησαν σε γεγονότα βίας το 1982 και το 2001.
Στις 18 Φεβρουαρίου 2006, με αφορμή τα σατιρικά σκίτσα του Μωάμεθ που δημοσίευσε η δανική εφημερίδα Jyllands-Posten, έγιναν ταραχές που άφησαν τουλάχιστον 15 άτομα νεκρά και είχαν ως αποτέλεσμα την καταστροφή περίπου 12 εκκλησιών. Στρατιώτες και αστυνομία κατέστειλαν τις ταραχές και η κυβέρνηση επέβαλε προσωρινή απαγόρευση κυκλοφορίας.
Επιθέσεις της Μπόκο Χαράμ
Η πόλη είναι η έδρα της Ισλαμικής ομάδας Μπόκο Χαράμ και είναι η πόλη που δέχεται τις περισσότερες επιθέσεις  από την ομάδα. Στα τέλη Ιουλίου 2009, το Μαϊντούγκουρι ήταν η τοποθεσία όπου διαπράχθηκε η αιματηρότερη επίθεση της μεγάλης θρησκευτικής βίας στη βόρεια Νιγηρία όπου η Μπόκο Χαράμ άφησε πάνω από 700 ανθρώπους νεκρούς.
Στις 14 Μαΐου 2013, ο Πρόεδρος Γκούντλακ Τζόναθαν κήρυξε κατάσταση εκτάκτου ανάγκης στη βορειοανατολική Νιγηρία, συμπεριλαμβανομένης της Πολιτείας Μπόρνο, λόγω της στρατιωτικής δραστηριότητας της Μπόκο Χαράμ. Ολόκληρη η πόλη βρισκόταν υπό ολονύκτια απαγόρευση κυκλοφορίας και δεν επιτρεπόταν η είσοδος φορτηγών στην πόλη. Δώδεκα περιοχές της πόλης, που είναι γνωστό ότι είναι οχυρά της Μπόκο Χαράμ, ήταν υπό μόνιμη απαγόρευση κυκλοφορίας. Στις 18 Ιουνίου 2013, οι μαχητές της Μπόκο Χαράμ επιτέθηκαν σε σχολείο κατά την διάρκεια μαθητικών εξετάσεων με αποτέλεσμα να σκοτοθούν  εννέα μαθητές.
Στις 10 Ιανουαρίου 2015, εκτελέστηκε μια βομβιστική επίθεση σε αγορά στο Μαϊντούγκουρι, όπου σκοτώθηκαν 19 άτομα. Στις πρώτες πρωινές ώρες της 25ης Ιανουαρίου, η Μπόκο Χαράμ ξεκίνησε μια μεγάλη επίθεση στην πόλη. Στις 26 Ιανουαρίου, το CNN ανέφερε ότι η επίθεση στο Μαϊντούγκουρι από «εκατοντάδες ένοπλους» είχε απωθηθεί, ωστόσο η γειτονική πόλη Μονγκούνο καταλήφθηκε από την Μπόκο Χαράμ. Ο στρατός της Νιγηρίας ισχυρίστηκε ότι απέκλεισε με επιτυχία μια άλλη επίθεση στο Μαϊντούγκουρι στις 31 Ιανουαρίου 2015. Στις 17 Φεβρουαρίου 2015, το Μονγκούνο έπεσε στη συνέχεια στα χέρια του νιγηριανού στρατού, μετά από συντονισμένη επίθεση, από αέρος και εδάφους. Στις 7 Μαρτίου 2015, πέντε βομβιστικές επιθέσεις αυτοκτονίας άφησαν 54 νεκρούς και 143 τραυματίες. Στις 30 Μαΐου 2015, η Μπόκο Χαράμ ξεκίνησε ακόμη μια επίθεση στην πόλη, σκοτώνοντας δεκατρία άτομα. Τον Μάρτιο του 2017, η Μπόκο Χαράμ βομβάρδισε και πάλι το Μαϊντούγκουρι.
Στρατόπεδο Γκίβα
Το στρατόπεδο Γκίβα και το κέντρο κράτησης στο Μαϊντούγκουρι υπέστη πολλές επιθέσεις από την Μπόκο Χαράμ. Το 2014, αναφορές έδειξαν ότι 600 άτομα σκοτώθηκαν σε επίθεση, αν και οι περισσότεροι κρατούμενοι σκοτώθηκαν από στρατιώτες. Δέχθηκε επίθεση τον Ιανουάριο και Φεβρουάριο του 2015, βομβαρδίστηκε τον Μάρτιο του 2015 και δέχθηκε επίθεση ξανά τον Μάιο του 2015.
Ο εθισμός στην τραμαδόλη έχει γίνει πρόβλημα και λόγος ανησυχίας στην περιοχή Μαϊντούγκουρι, καθώς οι μαχητές της Μπόκο Χαράμ και οι κάτοικοι της περιοχής στρέφονται προς αυτό το ναρκωτικό για να αντιμετωπίσουν τον σωματικό πόνο, την απώλεια οικείων προσώπων και τις συναισθηματικές συνέπειες της βίας.
Κλίμα
Το σύστημα κλιματικής ταξινόμησης Κέππεν-Γκάιγκερ ταξινομεί το κλίμα του ως ζεστό ημίξηρο (BSh).
Η υψηλότερη καταγεγραμμένη θερμοκρασίαπου καταγράφικε έφτασε τους 47 °C στις 28 Μαΐου 1983, ενώ η χαμηλότερη καταγεγραμμένη θερμοκρασία τους 5 °Cστις 26 Δεκεμβρίου 1979.
Δημογραφικά στοιχεία
Το Μαϊντούγκουρι εκτιμάται ότι είχε πληθυσμό 1.907.600 το 2007. Αυξήθηκε σε μέγεθος κατά 15,1 χλμ2 μεταξύ των ετών 2002 και 2012.
Οι κάτοικοί του είναι κυρίως μουσουλμάνοι, συμπεριλαμβανομένων των εθνοτικών ομάδων Κανούρι, Χάουσα, Σούβα, Κίλμπα, Μάργκι και Φουλάνι. Υπάρχει επίσης ένας σημαντικός χριστιανικός πληθυσμός στις νότιες πολιτείες, όπως οι φυλές Ίγκμπο, Ίτζαβ και το Γιορούμπα.
Το Μαϊντούγκουρι είχε 22 στρατόπεδα εσωτερικά εκτοπισμένων ατόμων το 2019, συμπεριλαμβανομένου του στρατοπέδου Σαγκάρι με 48 οικογένειες και του στρατοπέδου Χερουβείμ & Σεραφείμ με 65 οικογένειες. Η Εθνική Υπηρεσία Νεολάιας στο Μαϊντούγκουρι στέγασε 4.800 εκτοπισμένα άτομα το 2016. Η Γκόνι Καλαχάρι είχε 340 οικογένειες το 2016.
Οι γλώσσες που ομιλούνται στα στρατόπεδα περιλαμβάνουν τις Φούλα, Φουλφούλντε, Βαντάλα, Χάουσα (8,4% γηγενής ομιλητές), Κανούρι (53,5% γηγενής ομιλητές) και αραβικά Σούβα. Περίπου το ένα τρίτο των ερωτηθέντων κατανοούσαν ένα απλό ηχητικό μήνυμα στην αγγλική γλώσσα και σχεδόν το 100% κατανοούσε ηχητικό μήνυμα στις γλώσσες Χάουσα ή Κανούρι.
Μεταφορές
Η πόλη εξυπηρετείται από το Διεθνές Αεροδρόμιο του Μαϊντούγκουρι.
Οικονομία
Το Μαϊντούγκουρι είναι ο κύριος εμπορικός κόμβος για τη βορειοανατολική Νιγηρία. Η οικονομία του βασίζεται σε μεγάλο βαθμό στις υπηρεσίες, στο εμπόριο και σε μικρότερο βαθμό στη βιομηχανία.
Το Μαϊντούγκουρι φιλοξενεί τρεις αγορές, οι οποίες περιλαμβάνουν την υπερσύγχρονη «Αγορά της Δευτέρας.».
Ένας δημοσιογράφος που περιέγραψε το τοπικό εμπόριο έγραψε ότι «στην άκρη της πόλης, ατέρμονες γραμμές φορτηγών περνούν μέρες περιμένοντας να μεταφέρουν τα φορτία τους στη Ντίκβα και παραπέρα στο γειτονικό Καμερούν.»
Οι χερσαίες μεταφορές σε χώρες όπως το Τσαντ, η Κεντροαφρικανική Δημοκρατία και το Σουδάν, έχουν υποφέρει λόγω των οδικών επιδρομών.
Η αγροτική μετανάστευση στο Μαϊντούγκουρι, σε συνδυασμό με τη μετανάστευση από το Τσαντ, το Νίγηρα και το Καμερούν, οδήγησε σε αύξηση της φτώχειας και της ανεργίας.
Η συγκέντρωση καυσόξυλων είναι μια πηγή εισοδήματος για τους νεότερους κατοίκους. Τα μέλη της επίσημης Ένωσης Πωλητών Καυσόξυλου του Μαϊντούγκουρι παρέχουν εργασία για προσπάθειες αναφύτευσης δέντρων.
Εκπαίδευση
Το Πανεπιστήμιο του Μαϊντούγκουρι ιδρύθηκε το 1975. Υπάρχει επίσης το Κολλέγιο Ιατρικών Επιστημών. Άλλα ανώτερα ιδρύματα περιλαμβάνουν το Πανεπιστήμιο της Πολιτείας Μπόρνο, το Πολυτεχνείο Ραμάτ, το Κολλέγιο Γεωργίας, το Κολλέγιο Εκπαίδευσης, το Κολλέγιο Νομικών και Ισλαμικών Σπουδών του Μουχάμαντ Γκόνι, το Κολλέγιο Νοσηλευτικής και Μαιευτικής, το Κολέγιο Τεχνολογίας Υγείας, το Κολέγιο Ισλαμικής Θεολογίας Ελ-Κανεμί, το Κολλέγιο Επιστημών και Ισλαμικών Σπουδών Αναχάντα.
Έως το 2011, το Ισλαμικό Σχολείο Μελλοντικής Υπεροχής παρείχε δωρεάν Δυτική και Ισλαμική εκπαίδευση σε ορφανά και ευάλωτα παιδιά.
Τόποι λατρείας
Μεταξύ των τόπων λατρείας, είναι κυρίως μουσουλμανικά τζαμιά. Υπάρχουν επίσης χριστιανικές εκκλησίες και ναοί: Εκκλησία της Νιγηρίας (Αγγλικανική Κοινωνία), Εκκλησία των Αδελφών στη Νιγηρία (ΕΑΝ), Πρεσβυτεριανή Εκκλησία της Νιγηρίας (Παγκόσμια Κοινωνία Αναμορφωμένων Εκκλησιών), Νιγηριανό Συνέδριο Βαπτιστών (Παγκόσμια Συμμαχία Βαπτιστών), Παγκόσμια Εκκλησία Ζωντανής Πίστης, Λυτρωμένη Χριστιανική Εκκλησία του Θεού, Συνάξεις του Θεού, Ρωμαιοκαθολική Επισκοπή του Μαϊντούγκουρι (Καθολική Εκκλησία).
Περαιτέρω ανάγνωση
Κατηγορία:Πόλεις της Νιγηρίας
Μπορίς Βιάν
Ο Μπορίς Βιάν (Boris Vian, στην Βιλ ντ Αβρέ, 10 Μαρτίου 1920 - Παρίσι, 23 Ιουνίου 1959) ήταν Γάλλος συγγραφέας, τζαζίστας, τραγουδοποιός, ηθοποιός, μεταφραστής, μέλος της Παταφυσικής και διευθυντής του τμήματος τζαζ της δισκογραφικής εταιρίας Philips. Αναγνωρίζεται σήμερα ως ένας από τους πιο σημαντικούς διανοούμενους της μεταπολεμικής Γαλλίας.
Εργογραφία
'''Α. με το πραγματικό του όνομα :''' '''Β. με το ψευδώνυμο Vernon Sullivan:''' '''Γ. τίτλος που δόθηκε μετά θάνατον :'''
Εξωτερικοί σύνδεσμοι
Κατηγορία:Γάλλοι φιλόσοφοι Κατηγορία:Γάλλοι μυθιστοριογράφοι Κατηγορία:Γάλλοι διηγηματογράφοι Κατηγορία:Γάλλοι θεατρικοί συγγραφείς Κατηγορία:Γάλλοι μεταφραστές Κατηγορία:Γάλλοι μουσικοί Κατηγορία:Τζαζ μουσικοί Κατηγορία:Φοιτητές της École Centrale Paris
State of Independence
Το State of Independence είναι τραγούδι που γράφτηκε και ηχογραφήθηκε από τους Τζων Άντερσον και Βαγγέλη Παπαθανασίου, για το άλμπουμ The Friends of Mr. Cairo.
Εκδοχή των Τζων Άντερσον και Βαγγέλη Παπαθανασίου
Ο Τζων Άντερσον και ο Βαγγέλης Παπαθανασίου κυκλοφόρησαν το State of Independence ως single, το 1981, με το Beside στο B-Side. Ξανακυκλοφόρησε το 1984 και αυτή η εκδοχή έφθασε στην 67η θέση του UK Singles Chart.
Ο Τζων Άντερσον ηχογράφησε μια νέα εκδοχή του κομματιού για το solo άλμπουμ του, Change We Must (1994), και μια ζωντανή ακουστική εκδοχή που μπορεί να βρεθεί στο Live from La La Land (2007). Ο Τζων Άντερσον επίσης κυκλοφόρησε μια ζωντανή εκδοχή με τον Ρικ Βάκεμαν.
Εκδοχή της Ντόννα Σάμμερ
thumb|right|200px|Επιπλέον εξώφυλλο του κομματιού thumb|right|200px|Επιπλέον εξώφυλλο του κομματιού
Η Ντόννα Σάμμερ εκτέλεσε το State of Independence για το άλμπουμ Donna Summer, που είχε ως παραγωγό τον Κουίνσι Τζόουνς. Κυκλοφόρησε ως διάδοχος του hit single Love Is in Control (Finger on the Trigger), το 1982. Η εκδοχή της Σάμμερ περιέχει χορωδία από αστέρες όπως Μάικλ Τζάκσον, Μπρέντα Ρούσσελλ, Τζέιμς Ίνγκραμ, Ντιόν Βάρβικ, Κέννι Λόγγινς, Λιονέλ Ρίτσι και Στηβ Γουόντερ. Το single κυκλοφόρησε στην Ευρώπη το 1990 για να βοηθήσει το απάνθισμα της τραγουδίστριας, ονόματι The Best of Donna Summer
Τα remixes του 1996
Μετά την επιτυχία του remix της Ντόννα Σάμμερ για το I Feel Love, και καθαρά επηρεασμένη από την επανεκτέλεση των Moodswings/Κρίσσι Χαντ, η οποία περιέχει στοιχεία της ομιλίας I Have a Dream του Μάρτιν Λούθερ Κινγκ Τζούνιορ, η PolyGram κυκλοφόρησε μια remixed version της ηχογράφησης της Σάμμερ για το State of Independence. Το single κυκλοφόρησε και σε 12" βινύλιο και σε CD από την θυγατρική εταιρεία της PolyGram, Manifesto, συμπεριλαμβάνοντας μιξ από τον Φιλ Ράμοκον, τους Sold Out, τον DJ Dero, τους Ραλφ Φάλκον και Όσκαρ Γ. και τους Jules & Skins. Έφθασε στην 13η θέση του UK Singles Chart, το 1996, μια θέση πάνω από το αρχικό κομμάτι, με τα Dance mixes να φθάνουν στην πρώτη θέση των UK Dance Music Charts. Το δείγμα του Μάρτιν Λούθερ Κίνγκ, που εισήχθη από τον Έντι Γκόρντον στο κομμάτι, είχε στόχο να δώσει έμφαση στην κατανόηση της έννοιας της απόλυτης ανεξαρτησίας, όπως την κατάλαβε ο ίδιος.
Εκδοχή των Moodswings
Το 1992, το συγκρότημα Moodswings κυκλοφόρησαν το άλμπουμ Moodfood (Arista), το οποίο πέτυχε ένα hit, το οποίο είναι επανεκτέλεση του single, έχοντας τον τίτλο Spiritual High (State of Independence) Pt. II, με φωνητικά της Κρίσι Χαντ (The Pretenders) και περιέχει στοιχεία από την ομιλία I Have a Dream του Μάρτιν Λούθερ Κίνγκ Τζούνιορ. Το single έφθασε στην 47η θέση του UK Singles Chart. Η εκδοχή τους αργότερα παίχτηκε στο τέλος του σάουντρακ Single White Female και συμπεριλήφθηκε στο Greatest Hits των The Pretenders, το 2000.
Άλλες εκδοχές
Η Κέιτ Κεμπεράνο ηχογράφησε μια ζωντανή εκδοχή ως το τελευταίο νούμερο της με την Δυτική Αυστραλιανή Συμφωνική Ορχήστρα, το 2006. Το 2011, η Αντρέα Κορρ, του συγκροτήματος The Corrs, ηχογράφησε αρκετές εκδοχές, συμπεριλαμβανομένου αυτής που εμφανίζεται στο solo άλμπουμ της, Lifelines.
Παραπομπές
Κατηγορία:Τραγούδια του 1981 Κατηγορία:Τραγούδια του Βαγγέλη Παπαθανασίου Κατηγορία:Singles του 1981 Κατηγορία:Singles του 1982 Κατηγορία:Singles του 1984 Κατηγορία:Singles του 1990 Κατηγορία:Singles του 1996 Κατηγορία:Singles της Warner Bros. Records Κατηγορία:Singles της Geffen Records
Editors
Οι Editors είναι ένα Βρετανικό ροκ μουσικό συγκρότημα. Αποτελούνται από τους Τομ Σμιθ (κύρια φωνητικά, ρυθμική κιθάρα, πιάνο), Ράσελ Λιτς (μπάσο, φωνητικά), Έντουαρντ Λέι (ντραμς, κρουστά), Τζάστιν Λόκι (κιθάρα) και Έλιοτ Γουίλιαμς (πλήκτρα, συνθεσάιζερ, κιθάρα και δεύτερα φωνητικά ). Έχουν βγάλει συνολικά 6 δίσκους, εκ των οποίων οι 2, μέχρι στιγμής, έγιναν πλατινένιοι. Είναι επιτυχημένοι εμπορικά, καθώς έχουν πουλήσει εκατομμύρια δίσκων παγκοσμίως, ενώ αναγνωρίστηκαν από πολλούς κριτικούς σε όλο τον κόσμο. Ο ήχος τους θεωρείται πως παρουσιάζει ομοιότητες με συγκροτήματα όπως οι Echo & the Bunnymen, Joy Division, Interpol, The Chameleons και U2.
Ιστορία του συγκροτήματος
Το συγκρότημα δημιουργήθηκε το 2002, όταν και τα μέλη τους σπούδαζαν στο Πανεπιστήμιο του Στάφορντσαϊρ τεχνολογία μουσικής. Αρχικά, υιοθέτησαν το όνομα Pilot, ωστόσο έμαθαν αργότερα πως υπήρχε ένα ποπ συγκρότημα της δεκαετίας του 1970 με το όνομα αυτό. Αργότερα υιοθέτησαν το όνομα Snowfield, ενώ έγιναν ένα από τα δημοφιλέστερα συγκροτήματα που δεν είχαν υπογράψει σε δισκογραφική εταιρία. Όταν υπέγραψαν το 2005 στην Kitchenware Records, άλλαξαν για τελευταία φορά το όνομά τους σε Editors.
Τον Απρίλιο του 2005 κυκλοφόρησε το single «Munich» που έφτασε στα 25 πρώτα τραγούδια των Βρετανικών charts, ενώ τον Ιούλιο της ίδιας χρονιάς κυκλοφορεί ο δίσκος The Back Room', που φτάνει στο #13 των Βρετανικών charts. Ο δίσκος An End Has a Start ακολούθησε τον δίσκο αυτό, ενώ έφτασε αμέσως μετά την κυκλοφορία του στο #1 των charts, ενώ το πρώτο σίνγκλ του δίσκου αυτού, το «Smokers Outside the Hospital Doors» έφτασε στο Top 10 της Μεγάλης Βρετανίας. Το 2009 κυκλοφόρησε ο τρίτος δίσκος του συγκροτήματος με τίτλο In This Light and on This Evening που είχε έντονες επιρροές από την ηλεκτρονική μουσική και έφτασε κατευθείαν στο #1 αμέσως μετά την κυκλοφορία του. Το συγκρότημα κυκλοφόρησε τον τέταρτο δίσκο του The Weight of Your Love το 2013 και ακολούθησε το In Dream το 2015. Ο έκτος δίσκος τους, Violence, κυκλοφόρησε στις 9 Μαρτίου 2018.
Εξωτερικοί σύνδεσμοι
Κατηγορία:Αγγλικά indie rock συγκροτήματα
Αλοθάνιο
thumb|200px|Χημικός τύπος Το αλοθάνιο είναι αλογονομένος υδρογονάνθρακας με αναισθητική δράση το οποίο αν και δεν χρησιμοποιείται πλέον λόγω των πολλών παρενεργειών, αποτελεί το μέτρο σύγκρισης για τα εισπνεόμενα αναισθητικά. Είναι το μόνο εισπνεόμενο αναισθητικό το οποίο περιέχει ένα άτομο βρωμίου, πολλά άλλα αλογομένα αναισθητικά έχουν άτομα φθορίου και χλωρίου. Ο μηχανισμός δράσης του φαίνεται ότι είναι η αύξηση του χρόνου σύνδεσης του GABA, ενός κατασταλτικού νευροδιαβιβαστή, με τον υποδοχέα του. Το αλοθάνιο έχει σχετικά ασθενή αναλγητική δράση. Μπορεί επίσης να προκαλέσει χαλάρωση των σκελετικών μυών και των μυών της μήτρας. Έχει ευχάριστη οσμή. Το αλοθάνιο μπορεί να προκαλέσει συμπτώματα δηλητηρίασης (πυρετό, ναυτία, εμετούς, ανορεξία) σε μερικούς ανθρώπους. Επίσης προκαλεί πτώση της αρτηριακής πίεσης και βραδυκαρδία ενώ σε μικρό ποσοστό ανθρώπων έχει παρατηρηθεί κακοήθης υπερθερμία. Το αλοθάνιο συμπεριλαμβάνεται από το Παγκόσμιο Οργανισμό Υγείας στο κατάλογο απαραιτήτων φαρμάκων, φάρμακα τα οποία θεωρούνται απαραίτητα για την παροχή βασικών υπηρεσιών υγείας.
Παραπομπές
Κατηγορία:Αναισθητικά Κατηγορία:Οργανικές ενώσεις βρωμίου Κατηγορία:Οργανικές ενώσεις φθορίου Κατηγορία:Οργανικές ενώσεις χλωρίου Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Ηπατοτοξίνες
Βορειοδυτικό Πέρασμα
μικρογραφία|Διαδρομή του Βορειοδυτικού Περάσματος Το Βορειοδυτικό Πέρασμα είναι η διαδρομή που συνδέει τον Ατλαντικό και τον Ειρηνικό ωκεανών μέσω του Αρκτικού Ωκεανού, κατά μήκος της βόρειας ακτής της Βόρειας Αμερικής μέσω των πλωτών οδών που βρίσκονται ανάμεσα στα νησιά του Καναδικού Αρκτικού Αρχιπελάγους. Η ανατολική διαδρομή κατά μήκος της Αρκτικής ακτής της Νορβηγίας και της ρωσικής Σιβηρίας ονομάζεται Βορειοανατολικό πέρασμα.
Τα διάφορα νησιά του αρχιπελάγους χωρίζονται μεταξύ τους και από την Καναδική ηπειρωτική χώρα από μια σειρά Αρκτικών υδατοδρόμων, γνωστών ως Βορειοδυτικά περάσματα.
Για αιώνες, οι Ευρωπαίοι εξερευνητές αναζητούν ένα πλωτό πέρασμα ως μια πιθανή εμπορική οδό προς την Ασία. Το 1850 ο ιρλανδός εξερευνητής Ρόμπερτ ΜακΚλιουρ ανακάλυψε μια βόρεια διαδρομή καλυμμένη από πάγο. Αυτή η διαδρομή ήταν μέσω ενός πιο νότιου ανοίγματος που εξερεύνησε ο Σκωτσέζος Τζον Ρέι το 1854. Ο νορβηγός Ρόαλντ Αμούνδσεν διέσχισε το πέρασμα το 1903-1906. Μέχρι το 2009 οι παγετώνες της Αρκτικής εμπόδιζαν την κίνηση των πλοίων στο μεγαλύτερο μέρος του έτους, αλλά η υποχώρηση των πάγων κάνει την περιδιάβαση του βορειοδυτικού περάσματος πιο εύκολη.
Οι επίμαχες αξιώσεις σχετικά με το σε ποιον ανήκουν τα ύδατα μπορεί να περιπλέξει την μελλοντική ναυσιπλοία στην περιοχή: η Καναδική κυβέρνηση υποστηρίζει ότι τα Βορειοδυτικά Περάσματα είναι μέρος των εσωτερικών υδάτων του Καναδά, αλλά οι Ηνωμένες Πολιτείες και διάφορες Ευρωπαϊκές χώρες ισχυρίζονται ότι η περιοχή είναι ένα διεθνές στενό και χώρος μεταφορών, επιτρέποντας την ελεύθερη και απρόσκοπτη διέλευση. Αν, σύμφωνα και με τους ισχυρισμούς, μέρη του ανατολικού άκρου του περάσματος έχουν βάθος 15 μέτρων και κάτι, η βιωσιμότητα της διαδρομής ως ευρασιατική ναυτιλιακή γραμμή μειώνεται. Το 2016, μια Κινεζική ναυτιλιακή γραμμή εξέφρασε την επιθυμία να εκτελέσει τακτικά δρομολόγια στην περιοχή, αφού το Nordic Orion έκανε επιτυχής διάβαση του περάσματος τον Σεπτέμβριο του 2013.
Εξωτερικοί σύνδεσμοι
Κατηγορία:Βόρειος Καναδάς Κατηγορία:Γεωγραφία της Αρκτικής Κατηγορία:Αρκτικός Ωκεανός
Ρατσίμπους
Το Ρατσίμπους (πολωνικά Racibórz, γερμανικά Ratibor, τσέχικα Ratiboř) είναι πόλη και η έδρα του Πόβιατ Ρατσίμπους, στο Βοεβοδάτο Σιλεσίας της νότιας Πολωνίας, πολύ κοντά στα σύνορα με την Τσεχία. Έχει πληθυσμό 53.362 κατοίκων (2021).
Μαζί με το Οπόλε, το Ρατσίμπους είναι μια από τις ιστορικές πρωτεύουσες της Άνω Σιλεσίας, καθώς ήταν η κατοικία των Δουκών του Ρατσίμπους από το 1172 έως το 1521. Το όνομα Ρατσίμπους έχει σλαβική προέλευση και προέρχεται από το όνομα του Δούκα Ρατσίμπους, ιδρυτή της πόλης.
Παραπομπές
Κατηγορία:Πόλεις της Πολωνίας Κατηγορία:Πόλεις του Βοεβοδάτου Σιλεσίας Κατηγορία:Πόβιατ Ρατσίμπους
Ελεάνα Βραχάλη
Η Ελεάνα Βραχάλη (28 Ιουνίου 1978) είναι Ελληνίδα στιχουργός, συγγραφέας και ποιήτρια.
Βιογραφικά στοιχεία
Γεννήθηκε το 1978 στην Αθήνα. Παρακολούθησε μαθήματα μουσικολογίας και ψυχολογίας στο Κολέγιο Deree. Εργάστηκε ως ραδιοφωνικός παραγωγός και μουσική επιμελήτρια στον «Αθήνα 9.84», στον Ρ/Σ Alpha 98.9 και στο «Seven». Απέδωσε στα ελληνικά τους στίχους των τραγουδιών του μιούζικαλ The Rocky Horror Show. Ανέλαβε τη μουσική επιμέλεια συνεργαζόμενη στις θεατρικές παραστάσεις Δύο Ορφανές, Ζωή της Ευτυχίας Παπαγιαννοπούλου, και Αίμα στο Χιόνι. Επίσης, έχει συγγράψει τα τραγούδια των παραστάσεων Γυναίκες στα Χιόνια, Αθώος ή Ένοχος, Στο ψυγείο, και Δεν μ'αγαπάς, μ'αγαπάς. .
Στιχουργικό Έργο
Η Βραχάλη έχει συνδέσει το όνομά της με τον Μιχάλη Χατζηγιάννη. Για πρώτη φορά, στα 24 της χρόνια, με εφτά τραγούδια της στο Κρυφό φιλί του Μιχάλη Χατζηγιάννη μπήκε στα βαθιά. Το CD έγινε τρεις φορές πλατινένιο, καλύτερος δίσκος στα 2α βραβεία Αρίων, και με καλύτερο τραγούδι η Άλκηστις Πρωτοψάλτη λέει (Αν μου τηλεφωνούσες) στα 3α Αρίων. Από τότε έχει μια μακρά συνεργασία μαζί του, με μεγάλη καλλιτεχνική και εμπορική επιτυχία, και κορύφωση το CD Ακατάλληλη σκηνή το 2004 (τρεις φορές πλατινένιο, καλύτερος ποπ δίσκος και δίσκος της χρονιάς στα 4α Αρίων, και με καλύτερο τραγούδι ("Να μείνεις εδώ") στα 5α Αρίων.
Η Ελεάνα Βραχάλη, σε πολύ μικρή ηλικία, έχει ήδη συνεργαστεί με αρκετούς καλλιτέχνες όπως την Τάνια Τσανακλίδου, τη Δήμητρα Γαλάνη, την Άλκηστις Πρωτοψάλτη, την Ελευθερία Αρβανιτάκη, την Άννα Βίσση, την Ελένη Πέτα, τη Δέσποινα Ολυμπίου, τη Γλυκερία, τον Γιώργο Σαμπάνη, την Έλενα Παπαρίζου, τον Σάκη Ρουβά, τον Γιάννη Πλούταρχο, τη Νατάσα Θεοδωρίδου και την Πέγκυ Ζήνα.
Το 2012 κυκλοφόρησε το CD "Όλα τα Ναι του κόσμου", στο οποίο υπογράφει όλους τους στίχους και είναι βασισμένο στα βιβλία "Δε μ`αγαπάς, μ`αγαπάς", και "Όλα τα Ναι του κόσμου" της συγγραφέως και καθηγήτριας Ψυχολογίας Φωτεινής Τσαλίκογλου. Συμμετέχουν 30 συνθέτες, ερμηνευτές και ηθοποιοί. Όλα τα έσοδα του CD διατίθενται στα Παιδικά Χωριά SOS και στο ΚΕΘΕΑ εν δράσει.
Λίγο αργότερα ξεκίνησε μια νέα συνεργασία με τον Γιώργο Σαμπάνη η οποία συνεχίζεται. Από τότε υπογράφει σχεδόν σε όλους τους στίχους του.
Δισκογραφία
Η Ελεάνα Βραχάλη έχει γράψει τους στίχους στα παρακάτω τραγούδια και άλμπουμ:
Συγγραφικό Έργο
Το 2009 κυκλοφόρησε το πρώτο της βιβλίο με τίτλο Αποσιωπητικά από τις εκδόσεις Ελευθερουδάκης, γεμάτο ποίηση, μουσική και συναισθήματα. Το βιβλίο περιλαμβάνει από τα πρώτα της ποιήματα μέχρι και τα πιο πρόσφατα τραγούδια της.
Το δεύτερο βιβλίο της εκδόθηκε το 2014 από τις εκδόσεις Καστανιώτη και τιτλοφορείται Φυλακή Υψίστης Ασφαλείας.
Παραπομπές
Κατηγορία:Έλληνες στιχουργοί Κατηγορία:Ραδιοφωνικοί παραγωγοί
Κατάλογος πόλεων του Ηνωμένου Βασιλείου
Αυτός ο κατάλογος πόλεων του Ηνωμένου Βασιλείου αναφέρει
Βόρεια Ιρλανδία
Ηνωμένο Βασιλειο Πολεις του Ηνωμενου Βασιλειου
IV
Η συντομογραφία λατινικών χαρακτήρων IV μπορεί να αναφέρεται:
Δείκτης Οικονομικής Ελευθερίας
Ο Δείκτης Οικονομικής Ελευθερίας είναι ένας ετήσιος δείκτης και κατάταξη που δημιουργήθηκε το 1995 από το συντηρητικό think-tank The Heritage Foundation και το The Wall Street Journal για τη μέτρηση του βαθμού οικονομικής ελευθερίας στα έθνη του κόσμου. Οι δημιουργοί του ευρετηρίου ισχυρίζονται ότι ακολουθούν μια προσέγγιση εμπνευσμένη από τον Adam Smith στο The Wealth of Nations, ότι «οι βασικοί θεσμοί που προστατεύουν την ελευθερία των ατόμων να επιδιώκουν τα δικά τους οικονομικά συμφέροντα οδηγούν σε μεγαλύτερη ευημερία για την ευρύτερη κοινωνία».
Σκοπός
Ο ιστότοπος του Heritage Foundation δηλώνει ότι "Η οικονομική ελευθερία είναι το θεμελιώδες δικαίωμα κάθε ανθρώπου να ελέγχει τη δική του εργασία και περιουσία. Σε μια οικονομικά ελεύθερη κοινωνία, τα άτομα είναι ελεύθερα να εργάζονται, να παράγουν, να καταναλώνουν και να επενδύουν με όποιον τρόπο θέλουν. Σε οικονομικά ελεύθερες κοινωνίες, οι κυβερνήσεις επιτρέπουν στην εργασία, το κεφάλαιο και τα αγαθά να κυκλοφορούν ελεύθερα και να απέχουν από τον εξαναγκασμό ή τον περιορισμό της ελευθερίας πέραν του αναγκαίου βαθμού για την προστασία και τη διατήρηση της ίδιας της ελευθερίας. Με τη δημοσίευση ετήσιων εκθέσεων, το ίδρυμα επιχειρεί να επισημάνει πού τέτοιες ελευθερίες υπάρχουν και δεν υπάρχουν.
Το Heritage Foundation αναφέρει ότι το κορυφαίο 20% του δείκτη έχει το διπλάσιο του κατά κεφαλήν εισοδήματος από εκείνα του δεύτερου πεμπτηλιού και πέντε φορές το αντίστοιχο του 20%. Ο Carl Schramm, ο οποίος έγραψε το πρώτο κεφάλαιο του Ευρετηρίου του 2008, δηλώνει ότι οι πόλεις της Μεσαιωνικής Ιταλίας και οι πόλεις της Μεσοδυτικής Αμερικής στα μέσα του 19ου αιώνα άνθισαν όλες στο βαθμό που είχαν οικονομική ρευστότητα και θεσμική προσαρμοστικότητα που δημιουργήθηκε από την οικονομική ελευθερία.
Σύμφωνα με τον Will Wilkinson από το ελευθεριακό think tank Cato Institute, μελέτες δείχνουν ότι η υψηλότερη οικονομική ελευθερία συσχετίζεται έντονα με την υψηλότερη αυτοαναφερόμενη ευτυχία. [6] Σύμφωνα με τους οικονομολόγους Tomi Ovaska και Ryo Takashima, η έρευνα για την οικονομική ελευθερία προτείνει "ότι οι άνθρωποι ενδιαφέρονται αναμφισβήτητα για το βαθμό στον οποίο η κοινωνία στην οποία ζουν τους παρέχει ευκαιρίες και την ελευθερία να αναλαμβάνουν νέα έργα, έντονα και να κάνουν επιλογές με βάση τις προσωπικές προτιμήσεις κάποιου. "[7]
Σύμφωνα με το Ινστιτούτο Cato, η υψηλότερη οικονομική ελευθερία προάγει τη συμμετοχή και τη συνεργασία. [8] Ισχυρίζεται επίσης ότι η υψηλότερη οικονομική ελευθερία είναι εξαιρετικά σημαντική για την πρόληψη των πολέμων. Σύμφωνα με τους υπολογισμούς τους, η ελευθερία είναι περίπου 54 φορές πιο αποτελεσματική από τη δημοκρατία (όπως μετράται από το Democracy Score) στη μείωση των βίαιων συγκρούσεων. [9]
Κατηγορία:Οικονομικοί δείκτες
Άγγελος Βλαχόπουλος
Ο Άγγελος Βλαχόπουλος (γεννήθηκε στις 28 Σεπτεμβρίου 1991 στην Θεσσαλονίκη) είναι Έλληνας επαγγελματίας υδατοσφαιριστής, με σημαντικές διεθνείς επιτυχίες, που αγωνίζεται ως περιφερειακός στην ομάδα Νόβι Μπέογκραντ της Σερβίας.
Καριέρα
Ο Άγγελος Βλαχόπουλος έκανε τα πρώτα του βήματα στο χώρο της υδατοσφαίρισης στις ακαδημίες του Ν.Ο. Βουλιαγμένης, με τον οποίο υπέγραψε και το πρώτο του επαγγελματικό συμβόλαιο. Στην ομάδα της Βουλιαγμένης παρέμεινε μέχρι το 2013, έχοντας καταφέρει να κατακτήσει προηγουμένως το πρωτάθλημα αλλά και το κύπελλο Ελλάδας του 2012.
Το καλοκαίρι του 2013, ο Άγγελος Βλαχόπουλος μετεγγράφη στον Ολυμπιακό Πειραιώς. Στην ομάδα του Πειραιά παρέμεινε μέχρι και το 2016, έχοντας καταφέρει να κατακτήσει μέχρι στιγμής το πρωτάθλημα αλλά και το Κύπελλο Ελλάδας του 2014. Το 2016 μεταγράφηκε στην ιταλική Ποσίλιπο και την επόμενη χρονιά στην ουγγρική Έγκερ με την οποία αγωνίστηκε για 3 συνεχόμενα χρόνια. Από το 2019 εώς και το 2020 παρέμεινε στην ιταλική ομάδα Brecia. Έπειτα με την εθνική ομάδα ανδρών πόλο Ελλάδος κατέκτησε το ασημένιο μετάλλιο των Ολυμπιακών Αγώνων του Τόκυο 2021. Το 2021 μεταγράφηκε στην Σέρβικη ομάδα Νόβι Μπέογκραντ.
Διεθνείς συμμετοχές
Ο Άγγελος Βλαχόπουλος είναι διεθνής με τις μικρές εθνικές ομάδες υδατοσφαίρισης της Ελλάδος με τις οποίες έχει πραγματοποιήσει αρκετές συμμετοχές. Έχει συμμετάσχει στο Παγκόσμιο Πρωτάθλημα υδατοσφαίρισης εφήβων που διεξήχθη το 2009 καθώς επίσης και στο Παγκόσμιο πρωτάθλημα υδατοσφαίρισης νέων ανδρών που διεξήχθη το 2011 και το 2015 ήρθε 3ος στο παγκόσμιο πρωτάθλημα. Επιπρόσθετα το 2016 βρέθηκε στους Ολυμπιακούς Αγώνες του Ρίο, ενώ αργότερα του δόθηκε η ευκαιρία μαζί με την εθνική μας ομάδας πόλο στους Ολυμπιακούς Αγώνες του Τόκυο 2020, να φέρουν το ασημένιο στην Ελλάδα.
Πηγές
Κατηγορία:Έλληνες υδατοσφαιριστές Κατηγορία:Υδατοσφαιριστές της εθνικής Ελλάδος Κατηγορία:Υδατοσφαιριστές ΝΟΒ Κατηγορία:Υδατοσφαιριστές ΟΣΦΠ
Μέμμο ντι Φιλιππούτσιο
Ο Μέμμο ντι Φιλιππούτσιο (ιταλικά: Memmo di Filippuccio), ο οποίος δραστηριοποιήθηκε κατά την περίοδο 1301-1345, ήταν Ιταλός ζωγράφος από τη Σιένα.
Βίος
Η ακριβής χρονολογία γέννησής του δεν είναι εξακριβωμένη. Καταγράφεται για πρώτη φορά στα αρχεία της Σιένα όταν, το 1288, του επιβλήθηκε πρόστιμο, μαζί με τον αδελφό του Μίνο, ο οποίος ήταν επίσης ζωγράφος, όπως ζωγράφοι έγιναν και τα παιδιά του, μεταξύ των οποίων και ο Λίππο Μέμμι, κουνιάδος και συνεργάτης του σημαντικού, επίσης ζωγράφου, Σιμόνε Μαρτίνι.
Χλωροφόρος ο εικονικός
Ο Χλωροφόρος ο εικονικός (Chlorophorus figuratus) είναι κολεόπτερο από την οικογένεια Cerambycidae και την υποοικογένεια Cerambycinae. Από τα δεκατρία ευρωπαϊκά είδη του γένους Χλωροφόρος (Chlorophorus) εκτός τον Χλωροφόρος ο εικονικός συναντάμε στην Ελλάδα και τον ''Chl. aegyptiacus'' , τον ''Chl. glabromaculatus'' τον ''Chl. hungaricus'' τον ''Chl. sartor'' τον ''Chl. trifasciatus'' και τον ''Chl. varius''.
Χαρακτηριστικά του ακμαίου
Το έντομο αποκτά μήκος επτά μέχρι δεκατρία χιλιοστά. Το σώμα είναι κυλινδρικό και επίμηκες. Με εξαίρεση τις άσπρες λωρίδες και βούλες στα έλυτρα ολόκληρο το κολεόπτερο είναι μαύρο.
Οι οφθαλμοί είναι νεφροειδείς. Οι κεραίες είναι νηματοειδείς. Δεν φτάνουν στην οπίσθια άκρη των ελύτρων. Εκφύονται μεταξύ των οφθαλμών και κοντά σε αυτούς.
Το πρόνωτο είναι ωοειδές και περίπου το ίδιο φαρδύ με τα έλυτρα. Το τρίχωμα του είναι ανοιχτό, όρθιο, λεπτό και μακρύτριχο (Εικόνα 1). Τα έλυτρα είναι κομμένα στις οπίσθιες άκρες και στην πλευρική γωνία έχουν από ένα δόντι (Εικόνα 3). Έχουν δύο άσπρες λωρίδες. Η πρώτη λωρίδα αρχίζει στον θυρεό, διατρέχει κατά μήκος τη ραφή και μετά κάμπτεται προς τις πλευρές. Η δεύτερη λωρίδα είναι πιο παχιά. Διατρέχει την τελευταία τρίτη όρθια στην ραφή των ελύτρων. Οι οπίσθιες άκρες των ελύτρων επίσης είναι άσπρες. Κοντά στους ώμους συναντούμε από μια λευκή βουλα.
Μέμμο ντι Φιλιππούτσιο
Βίος
Ο Μέμμο είχε δύο γιους, και οι δύο ζωγράφοι: Τον Λίππο Μέμμι και τον Φεντερίκο Μέμμι. Γαμπρός του ήταν ο Σιμόνε Μαρτίνι, ένας από τους πλέον σημαντικούς και με ισχυρή επίδραση ζωγράφους της Σχολής της Σιένα. Το 1317 ο Λίππο Μέμμι έλαβε μια παραγγελία για να ζωγραφίσει μια μεγάλη Maestà στην κεντρική αίθουσα του Δημαρχείου. Πιστεύεται ότι ο Μέμμο βοήθησε τον γιο του στην εκτέλεση αυτής της εργασίας. Είναι, επίσης, πιθανόν να συνεργάστηκε με τον Λίππο Μέμμι στην εκτέλεση της σειράς τοιχογραφιών με θέματα της Καινής Διαθήκης στην εκκλησία "Collegiata di Santa Maria Assunta" του Σαν Τζιμινιάνο, που ολοκληρώθηκε το 1345. Το έργο αυτό επί μακρόν αποδιδόταν στον αποκαλούμενο ανώνυμο "Barna of Siena" αλλά σήμερα είναι γενικά παραδεκτό ότι πρόκειται για δουλειά του Λίππο Μέμμι και του εργαστηρίου του..
Χλωροφόρος ο εικονικός
Βιολογία
Η προνύμφη αναπτύσσεται σε διάφορα φυλλοβόλα δέντρα (βελανιδιά, αχλαδιά, φτελιά, καστανιά και άλλα) σε άρρωστα ή νεκρά κλαδιά. Ο βιολογικός κύκλος διαρκεί δύο χρόνια. Το ακμαίο γίνεται ορατό κατά μακρύ χρονικό διάστημα, εμφανιζόμενο το Μάιο και παραμένοντας μέχρι τον Αύγουστο.
Μέμμο ντι Φιλιππούτσιο
Παραπομπές
Κατηγορία:Ιταλοί ζωγράφοι
Χλωροφόρος ο εικονικός
Γεωγραφική εξάπλωση
Ο χώρος διαμονής του Χλωροφόρος ο εικονικός εξαπλώνεται στην Ευρώπη από την Ισπανία, μέχρι τη Φινλανδία. Το έντομο λείπει όμως στη Μεγάλη Βρετανία, Νορβηγία και Σουηδία. Προς τα ανατολικά το κολεόπτερο εξαπλώνεται μέχρι την Ελλάδα και την Τουρκία.
Πηγές
Κατηγορία:Κολεόπτερα
Island (γκρουπ)
Οι Island (Ελληνικά: Νησί) ήταν ένα μουσικό συγκρότημα που δημιουργήθηκε για να εκπροσωπήσει την Κύπρο στο.
Το γκρουπ ήταν οι πρώτοι Κύπριοι συμμετέχοντες στο διαγωνισμό τραγουδιού της Eurovision, αφού εκείνη τη χρονιά η Κύπρος έκανε το ντεμπούτο της, με το τραγούδι "Μόνικα". Τερμάτισαν στην έκτη θέση με 69 βαθμούς, ένα από τα καλύτερα αποτελέσματα στην ιστορία της χώρας στο διαγωνισμό.
Μέλη του γκρουπ ήταν η Αλέξια Βασιλείου, η οποία θα εκπροσωπήσει την Κύπρο ως σόλο καλλιτέχνης με το τραγούδι "Άσπρο Μαύρο", η Αρετή Κασάπη-Xαραλαμπίδου, ο Άριστος Μοσχοβάκης, ο οποίος σύνθεσε τα τραγούδια "Θυμάμαι" και "Μη Σταματάς", συμμετοχές της Κύπρου το  και το, αντίστοιχα, ο Ρότζερ Λι και ο Δώρος Γεωργιάδης, ο οποίος σύνθεσε το τραγούδι "Σωκράτη" για την Ελλάδα το  που τερμάτισε στην 8η θέση.
Παραπομπές
Κατηγορία:Κυπριακά μουσικά συγκροτήματα Κατηγορία:Συμμετέχοντες στη Eurovision
C++
μικρογραφία|δεξιά|300px|Ο [[Μπιάρνε Στρούστρουπ, δημιουργός της γλώσσας C++.]] Η C++ (διαβάζεται: σι πλας πλας [siː plʌs plʌs]) είναι μία γενικού σκοπού γλώσσα προγραμματισμού Η/Υ. Θεωρείται μέσου επιπέδου γλώσσα, καθώς περιλαμβάνει έναν συνδυασμό χαρακτηριστικών από γλώσσες υψηλού και χαμηλού επιπέδου. Είναι μια μεταγλωττιζόμενη γλώσσα πολλαπλών παραδειγμάτων, με τύπους. Υποστηρίζει δομημένο, αντικειμενοστρεφή και γενικό προγραμματισμό.
Η γλώσσα ορίστηκε παγκοσμίως, το 1998, με το πρότυπο ISO/IEC 14882:1998. Η τρέχουσα έκδοση αυτού του προτύπου είναι αυτή του 2020, η ISO/IEC 14882:2020. Μια καινούρια έκδοση είναι υπό ανάπτυξη, γνωστή ανεπίσημα με την ονομασία C++2b.
Φιλοσοφία
Στο βιβλίο The Design and Evolution of C++ (1994), ο Μπιάρνε Στρούστρουπ περιγράφει τα κριτήρια που χρησιμοποιεί για το σχεδιασμό της C++, εξηγώντας πως η C++ είναι σχεδιασμένη:
Το βιβλίο Inside the C++ Object Model (Lippman, 1996) περιγράφει πως οι μεταγλωττιστές μπορούν να μετατρέψουν εντολές ενός προγράμματος C++ σε μια διάταξη στη μνήμη. Παρόλα αυτά, οι συγγραφείς μεταγλωττιστών είναι γενικά ελεύθεροι να υλοποιήσουν το πρότυπο με δικό τους τρόπο.
Χαρακτηριστικά
Η C++ κληρονόμησε το μεγαλύτερο μέρος της σύνταξης της C και τον προεπεξεργαστή της C. Το παρακάτω είναι ένα πρόγραμμα hello world που χρησιμοποιεί την λειτουργία stream της πρότυπης βιβλιοθήκης της C++ για να γράψει ένα μήνυμα στην κύρια έξοδο. Το παρακάτω πρόγραμμα χρησιμοποιεί την βιβλιοθήκη εισόδου/εξόδου
Τελεστές και υπερφόρτωση τελεστών
Η C++ παρέχει περισσότερους από 30 τελεστές, που καλύπτουν τη βασική αριθμητική, το χειρισμό bit, αναφορά δεικτών, συγκρίσεις, λογικές πράξεις κ.ά. Σχεδόν όλοι οι τελεστές μπορούν να υπερφορτωθούν για τύπους ορισμένους από το χρήστη, με λίγες εξαιρέσεις όπως πρόσβαση μέλους ( και  ). Το πλούσιο σύνολο από τελεστές που μπορούν να υπερφορτωθούν είναι βασικό για τη χρήση της C++ ως γλώσσα ειδικού πεδίου (domain specific language). Οι υπερφορτώσιμοι τελεστές είναι ακόμα βασικό μέρος πολλών προχωρημένων τεχνικών προγραμματισμού της C++, όπως οι έξυπνοι δείκτες. Η υπερφόρτωση ενός τελεστή δεν αλλάζει την προτεραιότητα των υπολογισμών όπου χρησιμοποιείται, ούτε τον αριθμό των τελεστέων που χρησιμοποιεί ο τελεστής (αν και οποιοσδήποτε τελεστέος μπορεί απλά να αγνοείται).
Εξωτερικοί σύνδεσμοι
Βιβλία:Η γλώσσα C++ σε βάθος (Ν. Χατζηγιαννάκης - Εκδόσεις ΚΛΕΙΔΑΡΙΘΜΟΣ)
Κατηγορία:Διαδικαστικές γλώσσες προγραμματισμού Κατηγορία:Αντικειμενοστρεφείς γλώσσες προγραμματισμού
Μικροδορυφόρος (βιολογία)
Αυτό το λήμμα αφοράτην αλληλουχία DNA.
Ένας μικροδορυφόρος είναι ένα σύστημα επαναλαμβανόμενων μοτίβων DNA (που κυμαίνονται σε μήκος από ένα έως έξι ή περισσότερα ζεύγη βάσεων), συνήθως 5-50 φορές. Οι μικροδορυφόροι εμφανίζονται σε χιλιάδες θέσεις εντός του γονιδιώματος ενός οργανισμού. Έχουν υψηλότερα ποσοστά μετάλλαξης από άλλες περιοχές του DNA που οδηγεί σε υψηλή γενετική ποικιλομορφία. Οι μικροδορυφόροι αναφέρονται συχνά ως μικρές διαδοχικές επαναλήψεις (short tandem repeats ή STRs) από τους εγκληματολογικούς γενετιστές και στη γενετική γενεαλογία ή ως απλές επαναλήψεις αλληλουχίας (simple sequence repeats ή SSRs από τους γενετιστές φυτών. Μπορείτε να έχετε πρόσβαση σε μια βάση δεδομένων μικροδορυφόρων στο https://data.ccmb.res.in/msdb/
Οι μικροδορυφόροι και τα μεγαλύτερα ξαδέλφια τους, οι μινιδορυφόροι (minisatellites), ταξινομούνται μαζί ως ποικίλου αριθμού διαδοχικές επαναλήψεις (variable number tandem repeat ή VNTR) (μεταβλητός αριθμός διαδοχικών επαναλήψεων DNA). Το όνομα δορυφορικό DNA αναφέρεται στην πρώιμη παρατήρηση ότι η φυγοκέντρηση του γονιδιωματικού DNA σε ένα δοκιμαστικό σωλήνα διαχωρίζει ένα εμφανές στρώμα χύδην DNA από τα συνοδευτικά στρώματα "δορυφόρου" επαναλαμβανόμενου DNA.
Χρησιμοποιούνται ευρέως για μελέτη του DNA στη διάγνωση καρκίνου, στην ανάλυση συγγένειας (ιδιαίτερα στην εξέταση πατρότητας) και στην ιατροδικαστική αναγνώριση. Χρησιμοποιούνται επίσης στην ανάλυση γενετικής σύνδεσης για τον εντοπισμό ενός γονιδίου ή μιας μετάλλαξης που είναι υπεύθυνη για ένα δεδομένο χαρακτηριστικό ή ασθένεια. Οι μικροδορυφόροι χρησιμοποιούνται επίσης στο γενετική των πληθυσμών για τη μέτρηση των επιπέδων συγγένειας μεταξύ υποειδών, ομάδων και ατόμων.
Ιστορικό
Αν και ο πρώτος μικροδορυφόρος χαρακτηρίστηκε το 1984 στο Πανεπιστήμιο του Λέστερ από τον Weller Jeffreys και τους συναδέλφους του ως πολυμορφική επανάληψη του GGAT στο γονίδιο ανθρώπινης μυοσφαιρίνης, ο όρος "μικροδορυφόρος" εισήχθη αργότερα, το 1989, από τους Litt και Luty. Το όνομα "δορυφορικό" DNA αναφέρεται στην πρώιμη παρατήρηση ότι η φυγοκέντρηση του γονιδιωματικού DNA σε έναν δοκιμαστικό σωλήνα διαχωρίζει ένα εμφανές στρώμα χύδην DNA από τα συνοδευτικά στρώματα "δορυφόρου" επαναλαμβανόμενου DNA. Η αυξανόμενη διαθεσιμότητα ενίσχυσης DNA από PCR στις αρχές της δεκαετίας του 1990 πυροδότησε μεγάλο αριθμό μελετών που χρησιμοποιούν την ενίσχυση μικροδορυφόρων ως γενετικών δεικτών για την ιατροδικαστική ιατρική, για έλεγχο πατρότητας και για κλωνοποίηση θέσης στην εύρεση του υποκείμενου γονιδίου σε ένα χαρακτηριστικό ή ασθένεια. Σημαντικές πρώιμες εφαρμογές περιλαμβάνουν τις ταυτοποιήσεις με μικροδορυφορική γονοτύπηση του σκελετικού υπολείμματος οκτάχρονου θύματος δολοφονίας (Hagelberg κ.α. 1991) και του γιατρού του στρατοπέδου συγκέντρωσης του Άουσβιτς Γιόζεφ Μένγκελε που διέφυγε στη Νότια Αμερική μετά τον Δεύτερο Παγκόσμιο Πόλεμο (Jeffreys κ.α. 1992).
Δομές, θέσεις και λειτουργίες
Ένας μικροδορυφόρος είναι μια σειρά διαδοχικών επαναλαμβανόμενων μοτίβων DNA που κυμαίνονται σε μήκος από ένα έως έξι ή έως και δέκα νουκλεοτίδια (ο ακριβής ορισμός και οριοθέτηση στους μεγαλύτερους μινιδορυφόρους ποικίλλει από συγγραφέα σε συγγραφέα), και επαναλαμβάνονται συνήθως 5-50 φορές. Για παράδειγμα, η αλληλουχία TATATATATA είναι ένας μικροδορυφόρος δινουκλεοτιδίων και η GTCGTCGTCGTCGTC είναι ένας μικροδορυφόρος τρινουκλεοτιδίων (με το Α να είναι αδενίνη, G γουανίνη, C κυτοσίνη και T θυμίνη). Επαναλαμβανόμενες μονάδες τεσσάρων και πέντε νουκλεοτιδίων αναφέρονται ως μοτίβα τετρα- και πεντανουκλεοτιδίων, αντίστοιχα. Οι περισσότεροι ευκαρυώτες έχουν μικροδορυφόρους, με την αξιοσημείωτη εξαίρεση ορισμένων ειδών ζύμης. Οι μικροδορυφόροι κατανέμονται σε όλο το γονιδίωμα. Το ανθρώπινο γονιδίωμα, για παράδειγμα, περιέχει 50.000-100.000 μικροδορυφόρους δινουκλεοτιδίων και μικρότερο αριθμό μικροδορυφόρων τρι-, τετρα- και πεντανουκλεοτιδίων. Πολλοί βρίσκονται σε μη κωδικοποιητικά μέρη του ανθρώπινου γονιδιώματος και επομένως δεν παράγουν πρωτεΐνες, αλλά μπορούν επίσης να βρίσκονται σε ρυθμιστικές περιοχές και κωδικοποιητικές περιοχές.
Οι μικροδορυφόροι σε περιοχές που δεν κωδικοποιούν ενδέχεται να μην έχουν κάποια συγκεκριμένη λειτουργία, και επομένως να μην είναι επιλεγμένες. Αυτό τους επιτρέπει να συσσωρεύουν μεταλλάξεις ανεμπόδιστα κατά τη διάρκεια των γενεών και δημιουργεί μεταβλητότητα που μπορεί να χρησιμοποιηθεί για σκοπούς αποτύπωσης DNA και αναγνώρισης. Άλλοι μικροδορυφόροι εντοπίζονται σε ρυθμιστικές πλευρές ή εσωνικές περιοχές γονιδίων ή απευθείας σε κωδικόνια γονιδίων -μεταλλάξεων μικροδορυφόρου και σε τέτοιες περιπτώσεις μπορεί να οδηγήσουν σε φαινοτυπικές αλλαγές και ασθένειες, ιδίως σε ασθένειες τριπλής επέκτασης όπως στο σύνδρομο ευθραύστου χρωματοσώματος X και στη νόσο του Χάντινγκτον.
Μηχανισμοί και ρυθμοί μετάλλαξης
Σε αντίθεση με τις σημειακές μεταλλάξεις, που επηρεάζουν μόνο ένα νουκλεοτίδιο, οι μικροδορυφορικές μεταλλάξεις οδηγούν σε κέρδος ή απώλεια μιας ολόκληρης μονάδας επανάληψης και μερικές φορές σε δύο ή περισσότερες επαναλήψεις ταυτόχρονα. Έτσι, ο ρυθμός μετάλλαξης στους μικροδορυφορικούς τόπους αναμένεται να διαφέρει από άλλους ρυθμούς μετάλλαξης, όπως οι ρυθμοί υποκατάστασης βάσης. Η πραγματική αιτία των μεταλλάξεων στους μικροδορυφόρους εξετάζεται.
Μία προτεινόμενη αιτία τέτοιων αλλαγών μήκους είναι η ολίσθηση αναπαραγωγής, που προκαλείται από αναντιστοιχίες μεταξύ των κλώνων DNA ενώ αντιγράφονται κατά τη διάρκεια της μείωσης. Η DNA πολυμεράση, το ένζυμο που είναι υπεύθυνο για την ανάγνωση του DNA κατά την αντιγραφή, μπορεί να γλιστρήσει ενώ κινείται κατά μήκος του κλώνου του προτύπου και να συνεχίσει στο λάθος νουκλεοτίδιο. Η ολίσθηση της DNA πολυμεράσης είναι πιο πιθανό να συμβεί όταν αντιγράφεται μια επαναλαμβανόμενη αλληλουχία (όπως CGCGCG). Επειδή οι μικροδορυφόροι αποτελούνται από τέτοιες επαναλαμβανόμενες αλληλουχίες, η DNA πολυμεράση μπορεί να κάνει σφάλματα με υψηλότερο ρυθμό σε αυτές τις περιοχές αλληλουχίας. Αρκετές μελέτες έχουν βρει αποδείξεις ότι η ολίσθηση είναι η αιτία των μικροδορυφορικών μεταλλάξεων. Συνήθως, η ολίσθηση σε κάθε μικροδορυφόρο εμφανίζεται περίπου μία φορά ανά 1.000 γενιές. Έτσι, οι αλλαγές ολίσθησης στο επαναλαμβανόμενο DNA είναι τρεις τάξεις μεγέθους συχνότερες από σημειακές μεταλλάξεις σε άλλα μέρη του γονιδιώματος. Οι περισσότερες ολισθήσεις οδηγούν σε αλλαγή μόνο μιας μονάδας επανάληψης και οι ρυθμοί ολίσθησης διαφέρουν για διαφορετικά μήκη αλληλόμορφων και μεγέθη επαναλαμβανόμενων μονάδων, και σε διαφορετικά είδη. Εάν υπάρχει μεγάλη διαφορά μεγέθους μεταξύ μεμονωμένων αλληλόμορφων, τότε μπορεί να υπάρχει αυξημένη αστάθεια κατά τον ανασυνδυασμό στη μείωση.
Μια άλλη πιθανή αιτία μεταλλάξεων μικροδορυφόρων είναι οι σημειακές μεταλλάξεις, όπου μόνο ένα νουκλεοτίδιο αντιγράφεται λανθασμένα κατά την αντιγραφή. Μια μελέτη που συνέκρινε τα γονιδιώματα ανθρώπου και πρωτευόντων διαπίστωσε ότι οι περισσότερες αλλαγές στον αριθμό επανάληψης σε σύντομους μικροδορυφόρους εμφανίζονται λόγω σημειακών μεταλλάξεων παρά ολίσθησης.
Ρυθμοί μετάλλαξης μικροδορυφόρων
Τα ποσοστά μετάλλαξης μικροδορυφόρων ποικίλλουν ανάλογα με τη θέση της βάσης σε σχέση με τον μικροδορυφόρο, τον τύπο επανάληψης και την ταυτότητα βάσης. Ο ρυθμός μετάλλαξης αυξάνεται ειδικά με τον αριθμό επανάληψης, κορυφώνεται περίπου έξι έως οκτώ επαναλήψεις και στη συνέχεια μειώνεται ξανά. Η αυξημένη ετεροζυγωτικότητα σε έναν πληθυσμό θα αυξήσει επίσης τα ποσοστά μετάλλαξης των μικροδορυφόρων, ειδικά όταν υπάρχει μεγάλη διαφορά μήκους μεταξύ αλληλόμορφων. Αυτό πιθανότατα οφείλεται σε ομόλογα χρωμοσώματα με βραχίονες άνισου μήκους που προκαλούν αστάθεια κατά τη διάρκεια της μείωσης.